રણજી ટ્રોફી 2018-19ની સીઝનમાં પ્રથમ હેટ્રિક જોવા મળી છે. જમ્મુ-કાશ્મીરના પેસર મોહમ્મદ મુદાસિરે બીજા દિવસે રાજસ્થાનના બેટ્સમેનને જયપુરમાં આઉટ કર્યા હતા. તેણે હેટ્રિક નહીં,પરંતુ ચાર બોલમાં સળંગ ચાર વિકેટ ઝડપી હતી. આ સાથે જ તેણે એક અનોખો વર્લ્ડ રેકોર્ડ પણ બનાવ્યો હતો. મોહમ્મદ મુદાસિરે રાજસ્થાનના ચારે-ચાર ખેલાડીને કઇઠ આઉટ કર્યા હતા. આમ, સળંગ ચાર બોલમાં ચાર ખેલાડીને કઇઠ આઉટ કરનારો મુદાસિર વિશ્વનો પ્રથમ ખેલાડી બન્યો હતો. રણજીના ઈતિહાસમાં 30 વર્ષ બાદ કોઈ બોલરે સળંગ ચાર બોલમાં ચાર વિકેટ લીધી હતી. ફર્સ્ટ ક્લાસ ક્રિકેટની આ પ્રથમ ઘટના હતી અને અત્યાર સુધી ફર્સ્ટ ક્લાસ ક્રિકેટમાં વિશ્વના કુલ 45 ખેલાડી સળંગ ચાર વિકેટ લઈ ચૂક્યા છે, પરંતુ તે અલગ-અલગ ફોર્મમાં હતી. ભારતીય ફર્સ્ટ ક્લાસ ક્રિકેટમાં મુદાસિર ત્રીજો ખેલાડી છે, જેણે ચાર બોલમાં ચાર વિકેટ લીધી હોય. આ સાથે જ ફર્સ્ટ ક્લાસ ક્રિકેટમાં હેટ્રિક લેનારો જમ્મુ-કાશ્મિરનો પ્રથમ બોલર બન્યો છે.